open-index/open-wikipedia-markdown huggingface dataset:
Աշխարհի մշակույթների քարտեզը (գիրք)

**«Աշխարհի մշակույթների քարտեզը»** ամերիկացի գրող, «INSEAD» բիզնես դպրոցի պրոֆեսոր Էրին Մեյերի գիտահանրամատչելի գիրքը։ Հեղինակն այն գրել է 2014 թվականին։ 2023 թվականին Դավիթ Սարգսյանի թարգմանությամբ գիրքը «Newmag հրատարակչությունում» հրատարակվել է հայերեն։

## Բովանդակություն
Գրքում հեղինակը վերլուծում է, թե ինչպես են ազգային մշակութային տարբերությունները ազդում բիզնեսի վրա։ Գրքում խոսվում է, որ ամերիկացիները նախ գովում են, հետո հայտնում բացասական կարծիք, ֆրանսիացիները, նիդերլանդացիները, իսրայելցիներն ու գերմանացիներն իսկույն ասում են իրենց մտածածը, սկանդինավցիները կարծում են, որ ամենալավ ղեկավարն իրեն պաահում է շարքային աշխատողի նման։ Եվ երբ նրանք փորձում են իրար հետ աշխատել, կարող է ստեղծվել քաոս։

Գրքում զետեղված են պատմություններ իրական կյանքից, անեկդոտներ տարբեր երկրներից, համաշխարհային թիմային աշխատանքի և միջազգային համագործակցության մասին անհրաժեշտ դասեր։

Հեղինակը գրքում իր վերլուծությունները համադրում է իր կիրառական խորհուրդների հետ և ներկայացնում մշակութային տարբերությունների բացասական ազդեցությունն ապակոդավորող բանաձև։

Գիրքը թարգմանվել է կորեերեն, ճապոներեն, չինարեն, ինդոնեզերեն, թուրքերեն, ռուսերեն հոլանդերեն, իսպաներեն, գերմաներեն, ֆրանսերեն, իտալերեն և այլ լեզուներով։

## Ծանոթագրություններ

## Արտաքին հղումներ
*The Culture Map, by Erin Meyer
*THE CULTURE MAP

Կատեգորիա:Գրական ստեղծագործություններ այբբենական կարգով
Կատեգորիա:Newmag հրատարակչության գրքեր
Կատեգորիա:21-րդ դարի գրքեր
Կատեգորիա:Անգլերեն գրքեր
Ձոնի

**Ձոնի** (ճապ. 雑煮 *дзо:ни*), **օձոնի**, **օ-ձոնի**, ճապոնական ճաշատեսակ, ապուր պատրաստված բրնձի մոչի բլիթներով, ճապոնական Ամանորի անփոխարինելի ուտեստներից է։

## Նկարագրություն
Ճաշատեսակի անունը բառացիորեն նշանակում է «խառը եփուկ», «շոգեխաշած խառնուրդ» և ցույց է տալիս դրա պատրաստման եղանակը։ Ապուրի մեջ օգտագործվող մոչիի բաղադրիչները, համեմունքները կարող են տարբեր լինել՝ կախված տարածաշրջանից։ Ճապոնիայում այն ​​համարվում է ամանորյա ուտեստ, որը ավանդաբար մատուցվում է մեկ բաժակ համեմված տաք սակեից հետո (օտոսո) և սկսվում է ամանորյա նախաճաշը։ Լրացուցիչ բաղադրիչները կարող են ներառել տարբեր բանջարեղեն, ձուկ, հավ, խոտաբույսեր, չորացրած սկումբրիա, ջրիմուռներ, սունկ, խեցեմորթ, լոբի, կաթնաշոռ (տոֆու) և այլն։ Մատուցվում է լաքապատ, կերամիկական, ճենապակյա ամանների մեջ։ Ապուրն ուտում են տաք վիճակում՝ փայտիկներով, սակայն ժամանակի ընթացքում սկսել են գործածել նաև պատառաքաղներ ու գդալներ։

## Ավանդույթ
Նախկինում Ճապոնիայի կենտրոնում և արևմուտքում ապուրը եփում էին Նոր տարվա առաջին առավոտյան և մատուցում առաջին ամսվա 2-րդ, 3-րդ, 5-րդ, 7-րդ, 11-րդ, 15-րդ և 20-րդ օրերին։ 7-րդ և 15-րդ օրերին այն խառնում էին բրնձի շիլայի հետ։ Որոշ ընտանիքներում ապուր էին մատուցում Նոր տարվա առաջին հինգ օրերին։ Ճապոնացի խոհարար Սոնոկա Սակայը գրել է ձոնիի հետ կապված ամանորյա ավանդույթների մասին. «Ապուրի հետ մատուցելու համար ես պատրաստում եմ 6-7 ավանդական ամանորյա օսեչի ուտեստներ, որոնք խորհրդանշում են պտղաբերություն (ձու, լոբի), տոկունություն և ճկունություն (մոչի), երջանկություն (կոմբու), առաջընթաց (լոտոսի արմատ), կրակ (գազար), մաքրություն (դայկոն) և այն, ինչը թույլ է տալիս ամուր կանգնել մեր ոտքերի վրա (արմատապտուղներ)։ Ըստ ճապոնացի խոհարար Սիձուո Ցոձիի՝ ճապոնացիների համար ձոնին նույն նշանակությունն ունի, ինչ հնդկահավը (որը, սկզբունքորեն, կարելի է եփել տարվա ցանկացած ժամանակ) ԱՄՆ-ում Գոհաբանության կամ Սուրբ Ծննդի օրը, բայց մոչիով ապուրը ասոցացվում է Ամանորյա տոնակատարությունների հետ։

Ենթադրվում է, որ ձոնին ի սկզբանե եղել է սամուրայական դաշտային խոհանոցի ճաշատեսակ, որը պատրաստվում էր (ոչ միայն Ամանորի համար) բրնձե բլիթներից, բանջարեղենից և ռազմական ճամբարներում չորացրած մթերքներից։ Հետագայում այն ​​դադարել է լինել բացառապես սամուրայների համար նախատեսված կերակուր՝ դառնալով ժողովրդիմեջ տարածված ուտեստ։ Ամանորին ձոնի ուտելու ավանդույթը, ենթադրաբար, սկիզբ է առել Մուրոմաչիի ժամանակաշրջանից, երբ այն պատրաստվում էր որպես աստվածների ընծա։ Սակայն տեղեկություններ կան, որ ավելի ուշ՝ Էդոյի ժամանակաշրջանում, ձոնի պատրաստել են ոչ միայն Ամանորի տոնակատարությունների, այլև՝ այլ ժամանակներում։

## Ծանոթագրություններ

## Գրականություն
* 
* 
* 
* 

Կատեգորիա:Ապուրներ
Կատեգորիա:Բրնձով ուտեստներ
Կատեգորիա:Ճապոնական ապուրներ
Կատեգորիա:Ճապոնական խոհանոց
Կատեգորիա:Տոնական խոհանոց
Սեր ըստ պայմանագրի

**Սեր ըստ պայմանագրի** (), շարունակվող հարավկորեական հեռուստասերիալ, որի գլխավոր դերերում նկարահանվել են Կորեայի հայտնի դերասաններ Փակ Մին Յունգը, Գո Կյոն Փյոնը և Կիմ Ջե Յոնը։ Պրեմիերան կայացել է 2022 թվականի սեպտեմբերի 21-ին կորեական tvN ալիքով։

Սերիալը պատմում է այսպես կոչված «միայնակ օգնականի» անսովոր աշխատանքի մասին, ով դառնում է միայնակ մարդկանց կին, որոնց հարկավոր է զուգընկեր այնպիսի միջոցառումներին այցելելու համար, ինչպիսիք են սիրային հանդիպումները և հասարակական այլ միջոցառումները։

## Դերասաններ և կերպարներ
### Գլխավոր

* Փակ Մին Յունը Չխվե Սան Ընի դերում. միայնակ օգնական՝ տասներեք տարվա կարիերայով, որն ունի իդեալական արտաքին և հմայք։
* Գո Կյոն Փյոն Չոն Ջի Հոյի դերում․ խորհրդավոր մարդ, ով երկարաժամկետ բացառիկ պայմանագիր ունի Սան Ընի հետ երկուշաբթի, չորեքշաբթի և ուրբաթ օրերի համար
* Կիմ Ջե Յոնը Կան Հե Ջինի դերում. Չեբոլիների ընտանիքի կրտսեր որդի և հալլուի ծագող աստղ, ով նոր պայմանագիր ունի Սան Ընի հետ երեքշաբթի, հինգշաբթի և շաբաթ օրերին։

### Երկրորդական
#### Չխվե Սան Ընայի աջակցությունը

* Կան Հյոն Սոկը  Ու Կվան Նամի դերում
* Ջին Գյոնը Յու Մի Հոյի դերում
* Ան Սոկ Հվանը Չոն Գիլ Թեի դերում
* Կիմ Դոն Հյոնը Չհվե Սանի դերում
* ՏՎԱ ինչպես Օ Չա-Ջանգ

#### Ջոնգ Ջի Հոյի աջակցությունը
* Պե Հե Սոնը Քիմ Սոն Միի դերում
* Պարկ Չուլ-Մինը որպես ավագ մենեջեր
* Պարկ Քյոն Հենը Քիմ Յու Միի դերում
* TBA-ն որպես Park Sang-gu

#### Կան Հե Ջինի աջակցություն
* Կիմ Հյոն Մոկը Յու Չոն Հանի դերում
* Չան Սոն Հոնը Չվե Հոն Հիի դերում
* Օ Ռյոնի մասին որպես Կան Սոն Ջին
* Լի Սին Չհոլը Կանգ Ջինի դերում
* Յան Չոն-Ա Չհվե Ռան-Հիի դերում

### Ուրիշ երկրորդական հերոսներ
* Նանան Յու-Միի դերում
* Գո Գեոնը Հանի դերում
* Յուն Է Հին Սան Ըինի մոր դերում
* Լի Ջուն Բինը Չոն Ջի Ըինի դերում

## Հեռուստատեսային վարկանիշ

## Ծանոթագրություններ

Կատեգորիա:Կորեերեն հեռուստասերիալներ
Կատեգորիա:Հարավկորեական ռոմանտիկ կատակերգական հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Ռոմանտիկ կատակերգական հեռուստասերիալներ
Կոձուե Անդո

**Կոձուե Անդո** (, ), ճապոնացի ֆուտբոլիստուհի, 2011 թվականի աշխարհի չեմպիոն։

## Կենսագրություն
Ծնվել է 1982 թվականի հուլիսի 9-ին Ճապոնիայի Տոտիգի պրեֆեկտուրայի Ուցունոմիա քաղաքում։

### Ակումբային կարիերա
2002 թվականին, Ցուկուբայի համալսարանում սովորելու ժամանակ, Անդոն համալսարանական ակումբից տեղափոխվեց «Սայտամա Ռեյնաս ՖԱ» (հետագայում՝ «Ուրավա Ռեդ Դայմոնդս»)։ 2002 թվականի մրցաշրջանում Անդոն խփել է 10 գոլ և արժանացել «Young Player Awards» մրցանակին։ Նա դարձավ MVP-ի լավագույն ռմբարկուն 2004 և 2009 մրցաշրջաններում։ Նաև վեց անգամ ընտրվել է «Best Eleven»-ը։ 2010 թվականին տեղափոխվել է Եվրոպա, որտեղ խաղացել է Գերմանիայի կանանց Բունդեսլիգայի «Դույսբուրգ», «Ֆրանկֆուրտ» և «Էսսեն» ակումբներում։ «Ֆրանկֆուրտում» նա հաղթել է ՈՒԵՖԱ-ի կանանց չեմպիոնների լիգայում 2014-2015 մրցաշրջանում։ 2017 թվականի հունիսին նա վերադարձավ Ճապոնիա և կրկին սկսեց խաղալ Ուրավա Ռեդ Դայմոնդս ակումբում։

Իր ակումբային կարիերայի ընթացքում անցկացրել է 314 հանդիպում և խփել 140 գոլ։

### Կարիերան հավաքականում
1999 թվականի հունիսին, 16 տարեկան հասակում, նա ընդգրկվել Է Ճապոնիայի հավաքականի կազմում 1999 թվականի ֆուտբոլի կանանց աշխարհի գավաթի խաղարկությունում։ Այս առաջնությունում հունիսի 26-ին նորամուտը նշել է Նորվեգիայի հավաքականի դեմ։ Ընդհանուր առմամբ, Անդոն չորս անգամ խաղացել է աշխարհի առաջնություններում և երեք անգամ՝ ամառային օլիմպիական խաղերում։

2011 թվականի աշխարհի առաջնությունում Ճապոնիայի հավաքականը եզրափակչում 11 մետրանոց հարվածաշարում հաղթեց ԱՄՆ-ի հավաքականին, Անդոն իր թիմի մեկնարկային կազմում էր։ Նաև արծաթե մեդալ է նվաճել 2012 թվականի Լոնդոնի ամառային Օլիմպիական խաղերում։

2015 թվականի աշխարհի առաջնությունում Անդոն ընդգրկվել Է Ճապոնիայի հավաքականի կազմում, որը դուրս է եկել եզրափակիչ։ Այս եզրափակչին Անդոն չկարողացավ մասնակցել. խմբային մրցաշարի առաջին խաղում Շվեյցարիայի դեմ պետք է իրացներ 11 մետրանոց հարվածը, սակայն այդ պահին վնասվածք ստացավ։ Այս խաղը նրա համար վերջինն էր Ճապոնիայի հավաքականի կազմում։

Ընդհանուր առմամբ հավաքականի կազմում մասնակցել է 126 հանդիպման և դարձել 19 գոլի հեղինակ։

### Կրթություն
Անդոն ավարտել է Ուցունոմիայի կանանց միջնակարգ դպրոցը։ 2018-ի մայիսին Ցուկուբայի համալսարանում նա ստացել է ֆիզիկական դաստիարակության, առողջության և սպորտի դոկտորի կոչում։

## Ծանոթագրություններ

Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:Կանանց ֆուտբոլի հարձակվողներ
Կատեգորիա:Ճապոնացի կին ֆուտբոլիստներ
Կատեգորիա:Ճապոնիայի ֆուտբոլի հավաքականի ֆուտբոլիստներ
Անյա Միտթագ

**Անյա Միտթագ** (,), գերմանացի ֆուտբոլիստ, հարձակվող, «RB Leipzig» ակումբի մարզիչ։ 2007 թվականի աշխարհի չեմպիոն, Եվրոպայի եռակի չեմպիոն (2005, 2009 և 2013 թվականներ), 2008 թվականի ամառային օլիմպիական խաղերի բրոնզե մեդալակիր, 2016 թվականի օլիմպիադայի չեմպիոն։

## Կարիերա
### Ակումբային
Կարիերան սկսել է իր հայրենի քաղաքի «Խեմնից» և «Կեմնիցեր» երիտասարդական ակումբներում։ 2002 թվականին պայմանագիր է կնքել իր կարիերայի առաջին պրոֆեսիոնալ ակումբի՝ Պոտսդամի «Տուրբինի» հետ։ 2002 թվականից մինչև 2011 թվականը (2006 թվականին վեց ամիս ընդմիջումով) «Տուրբինի» կազմում դարձել է ՈՒԵՖԱ գավաթի (2004/05) և ՈՒԵՖԱ Չեմպիոնների լիգայի (2009/10) հաղթող, Գերմանիայի հնգակի չեմպիոն ( 2003/04, 2005/06, 2008/ 09, 2009/10, 2010/11), Գերմանիայի գավաթի եռակի հաղթող (2003/04, 2004/05, 2005/06):

2012-2015 թվականներին խաղացել է շվեդական «Ռուսենգորդ» ֆուտբոլային ակումբում, որի հետ դարձել Է Շվեդիայի կրկնակի չեմպիոն (2013, 2014)։

Այնուհետև հանդես է եկել «Պարի Սեն Ժերմենում» և «Վոլֆսբուրգ»-ում։

2017 թվականին վերադարձել է «Ռուսենգորդ»։ 2017 թվականի հոկտեմբերին դարձել է առաջին ֆուտբոլիստը, որը 50 գնդակ է խփել ՈՒԵՖԱ գավաթի և Չեմպիոնների Լիգայի խաղարկություններում։

### Հավաքականում
Գերմանիայի հավաքականի հիմնական կազմում նորամուտը նշել է 2004 թվականի մարտի 31-ին Իտալիայի դեմ խաղում։ Առաջին գոլը խփել է 2003 թվականի մարտի 11-ին Նորվեգիայի հավաքականի դարպասը։ Հավաքականի կազմում անցկացրել է ավելի քան 100 հանդիպում։ Լինելով Գերմանիայի հավաքականի անդամ՝ նրա կազմում դարձել է աշխարհի չեմպիոն (2007), Եվրոպայի եռակի չեմպիոն (2005, 2009, 2013), Օլիմպիական խաղերի բրոնզե մեդալակիր (2008), 2016 թվականի Օլիմպիական խաղերի հաղթող։

2017 թվականի օգոստոսի 22-ին հայտարարել է հավաքականում կարիերան ավարտելու մասին։

## Ձեռքբերումներ
### Ակումբային

* ՈՒԵՖԱ գավաթակիր՝ 2004/05
* ՈՒԵՖԱ Չեմպիոնների լիգայի հաղթող՝ 2009/10
* Գերմանիայի չեմպիոնուհի(5)՝ 2003/04, 2005/06, 2008/09, 2009/10, 2010/11
* Գերմանիայի գավաթի գավաթակիր (3)՝ 2003/04, 2004/05, 2005/06
* Շվեդիայի չեմպիոն (2)՝ 2013, 2014
* Շվեդիայի Սուպերգավաթի սուպերգավաթակիր (2)՝ 2012, 2015

### Հավաքականում
* Աշխարհի չեմպիոն՝ 2007
* Եվրոպայի չեմպիոն (3)՝ 2005, 2009, 2013
* Ամառային օլիմպիական խաղերի չեմպիոն՝ 2016
* Ամառային օլիմպիական խաղերի բրոնզե մեդալակիր՝ 2008
* Ալգարվեի գավաթի հաղթող (3)՝ 2006, 2012, 2014
* Աշխարհի չեմպիոն (մինչև 20)։ 2004
* Եվրոպայի չեմպիոն (մինչև 19 տարեկան)՝ 2002

### Անհատական
* «Գերմանիայի Դաշնային Հանրապետությանը մատուցած ծառայությունների համար» ասպետական խաչի շքանշանի
* Արծաթե դափնու տերև (2007, 2016)
* Ֆրից Վալտերի մեդալի ոսկե մեդալ
* Շվեդիայի տարվա խաղացող 2012 և 2014

## Ծանոթագրություններ

## Արտաքին հղումներ
* Официальный фан-сайт 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի կին ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Գյուղատնտեսական կենդանիների ընտանիք

**Գյուղատնտեսական կենդանիների ընտանիք**, բարձր մթերատու տոհմային կենդանիների խումբ, որը բաղկացած է բարձրարժեք էգ հիմնադիր կենդանիների մի  շարք սերունդներից, որոնք ըստ մարմնակազմվածքի և մթերատվության ու նպատակադիր տոհմական աշխատանքներով նման են նրանց։ Կենդանիների գծերի համեմատ ընտանիքն ավելի բազմաքանակ է և սովորաբար կազմում է տոհմական հոտի կառուցվածքային միավորը։ Ընտանիքը հնարավորություն է տալիս ավելի լավ պլանավորել տոհմական զույգընտրությունը, կողմնորոշվել ոչ միայն յուրաքանչյուր կենդանու անհատական որակների, այլև ողջ ընտանիքի առանձնահատկությունների ուղղությամբ։ Գյուղատնտեսական կենդանիների ընտանիքի օգտագործումը հաճախ հնարավորություն է ընձեռնում տոհմական աշխատանքները կատարելագործել ոչ միայն հոտի ներսում, այլև ազդեցություն գործել ցեղերի զարգացման վրա ամբողջապես։

Կատեգորիա:Անասնաբուծություն
Գիլֆորդ

**Գիլֆորդ** ( . )), քաղաք Անգլիայի հարավ-արևելքում՝ Սուրեյ կոմսությունում, որի, ինչպես նաև Գիլֆորդի շրջանի (բորոյի) վարչական կենտրոնն է։ Ընկած է Լոնդոնի կենտրոնից մոտավորապես 45 կիլոմետր դեպի հարավ-արևմուտք, Թեմզայի աջ վտակ Ուեյ գետի ափին։ 2001 թվականի տվյալներով քաղաքն ուներ 69.400 բնակիչ։ Գիլֆորդում է գործում Սուրեյի համալսարանը։ Զարգացած են մետաղամշակությունը, ավտոմոբիլաշինությունը, տեքստիլ և քիմիական արդյունաբերությունը։

## Պատմություն
Գիլֆորդը *Գելդեֆորդ / Գիլդեֆորդ* անվանումով հիշատակված է «Ահեղ դատաստանի գիրք» վերնագրով հայտնի ձեռագիր մատյանում՝ Domesday Book-ում, որը գրվել է 1086 թվականին։

## Պատկերասրահ

Guildford- Everyday Life in Wartime Guildford, Surrey, England, UK, 1945 D25198.jpg|II աշխարհամարտի տարիներին
Guildford station, 1992 geograph-3585331-by-Ben-Brooksbank.jpg|Երկաթուղային կայարանը
Guildford Cathedral - geograph.org.uk - 3221164.jpg|Տաճարը
Along Spine Road, University of Surrey.jpg|Համալսարանը


## Ծանոթագրություններ

## Գրականություն
* 
* 
* 
* 
* 
* 
* 
* 

## Արտաքին հղումներ
* Guildford Borough Council
* Guildford Society

Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Կատեգորիա:Միացյալ Թագավորության բնակավայրեր
Գլխուղեղողնուղեղաբորբեր

**Գլխուղեղողնուղեղաբորբեր**, վարակիչ էնցեֆալոմիելիտներ (` գլխուղեղ և ` ողնուղեղ), կենդանիների վիրուսային հիվանդություններ, որոնք բնորոշվում են  կենտրոնական նյարդային համակարգի ախտահարմամբ։ Ձիերի գլխուղեղողնուղեղաբորբ՝ վենեսուելյան, արևմտյան, արևելյան (ամերիկյան) գլխուղեղաբորբեր, ճապոնական գլխուղեղաբորբ, Արմտյան Նեղոսի գլխուղեղապատյանաբորբ, Մյուռեի հովտի գլխուղեղողնուղեղաբորբեր, որոնք կլինիկական դրսևորումներով միմյանցից գրեթե չեն տարբերվում (լուծանքներ, ցնցումներ, դեղնախտ, աղիների ֆունկցիայի խանգարումներ), ընթանում են սուր, հաճախ փոխանցվում են արյունածուծ միջատների (մոծակներ) միջոցով։ Բորնի հիվանդությունը (տեղաճարակային գլխուղեղողնուղեղաբորբ) ձիերի, ոչխարների, ճագարների դանդաղ սաստկացող վիրուսային այլասերող  էնցեֆալոպաթիան  է։  Թռչուների գլխուղեղողնուղեղաբորբերը ուղեկցվում են շարժումների համաձայնեցման  խանխանգարումներով և կիսալուծանքներով, կենդանիների անկումով։

Կատեգորիա:Կենդանիների վիրուսային հիվանդություններ
Գոդալմինգ

**Գոդալմինգ** (), քաղաք Անգլիայի հարավարևմտյան մասում՝ Սուրեյ կոմսությունում, որի կազմի մեջ մտնող Ուևերլի շրջանի վարչական կենտրոնն է։ Ընկած է Գիլֆորդից 7 կիլոմետր հեռավորության վրա, Ուեյ գետի ափին։ Զբաղեցնում է 9,68 քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 21.804:

Գոդալմինգը դեռ միջնադարյան ժամանակներից շուկայական քաղաք է, ինչպես նաև՝ քաղաքացիական ծուխ, որի կազմի մեջ մտնում են մերձակա մի քանի բնակավայրեր ևս։ Քաղաքն ունի երկաթուղային կայարան։ Նրա միջով կամ մերձակայքով են անցնում հետևյալ ավտոմայրուղիները.
* A3
* A281
* A283
* A286
* A3100
* B2130
* B3000
* B3001

Բնակիչներն ու զբոսաշրջիկները, հյուրերը կարող են օգտվել նաև օդային փոխադրամիջոցներից. Գեթվիք և Հիթրոու օդանավակայանները գտնվում են Գոդալմինգից 30-50 կիլոմետր հեռավորության վրա։

## Պատմություն
Գոդալմինգը *Godelminge* անվանաձևով հիշատակված է «Ահեղ դատաստանի գիրք» վերնագրով հայտնի ձեռագիր մատյանում՝ Domesday Book-ում, որը գրվել է 1086 թվականին։

## Էլեկտրակայանը
1881 թվականին «Սիմենս» / Siemens ընկերությունը Գոդալմինգում շահագործման է հանձնել աշխարհում առաջին էլեկտրակայանը, որը նախատեսված էր հանրային կիրառման համար և առաջին հերթին օգտագործվել է քաղաքի փողոցների գիշերային լուսավորությունն ապահովելու նպատակով։

## Անվանի անձինք
* Օլդոս Հաքսլի (1894-1963) գրող և փիլիսոփա, մանկությունն անց է կացրել Գոդալմինգում
* Միք Միլս (ծնվ. 1949 թ. Գոդալմինգում), ֆուտբոլիստ, Անգլիայի հավաքականի ավագը 1982 թ. աշխարհի առաջնության մրցախաղերում
* Էլսպեթ Բերդ (ծնվ. 1959) ճարտարապետ և մոտոարշավորդ. ապրել ու աշխատել է Գոդալմինգում
* Փիթեր Գեբրիել, Թոնի Բենքս - Genesis երաժշտախմբի անդամներ. սովորել են Գոդալմինգի Չարթերհաուս մասնավոր դպրոցում
* Փիթեր Օնջյան - կանադահայ ջութակահար և դիրիժոր. սովորել է Գոդալմինգի Չարթերհաուս մասնավոր դպրոցում

## Պատկերասրահ

The Pepperpot, High Street, Godalming, Surrey 03.jpg|
A Bronze Age barbed and tanged arrowhead, Godalming.jpg|Նետի բրոնզեդարյան ծայր
Early medieval, Spearhead (FindID 223955).jpg|Սաքսոնական վաղ ժամանակների նիզակի ծայր
7, 8 and 9 Deanery Place, Godalming, Surrey.jpg|15-րդ դարի քոթեջներ
Hatch Mill, Mill Lane, Godalming, Surrey.jpg
Godalming wharf.jpg|Նավանորոգարանը
Borough Road Bridge - geograph.org.uk - 3447896.jpg
Binscombe Farm, Surrey.jpg
Brighton Road - geograph.org.uk - 1373898.jpg
Converted Water Tower, Frith Hill, Godalming - geograph.org.uk - 149409.jpg
Meath Home, Godalming - geograph.org.uk - 2892395.jpg
Former British School, Bridge Street, Godalming (April 2015).JPG
Thomas Sutton statue.jpg
St Peter and St Paul Parish Church, Godalming, Surrey.jpg
St Edmund King and Martyr's Church, Croft Road, Godalming (April 2015) (3).jpg
Kings Arms, Godalming - geograph.org.uk - 1374082.jpg


## Ծանոթագրություններ

## Գրականություն
* 
* 
* 
* 
* 
* 
* 
* 
* 
* 

## Արտաքին հղումներ
*Գոդալմինգի քաղաքային խորհուրդ
*Գոդալմինգի թանգարան
*Գոդալմինգ. լուսանկարներ 
*www.geograph.co.uk : photos of Godalming and surrounding area

Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Կատեգորիա:Միացյալ Թագավորության բնակավայրեր
Իվան Յանկովսկի

**Իվան Ֆիլիպի Յանկովսկի** (, ), թատրոնի և կինոյի ռուս դերասան։ «Ոսկե արծիվ» մրցանակի քառակի դափնեկիր, երկու անգամ՝ «Լավագույն դերասան» անվանակարգում («Տիկին ագռավ» (2017) և «Աշխարհի չեմպիոն» (2021) ֆիլմերում) և երկու անգամ՝ «Երկրորդ պլանի լավագույն դերասան» անվանակարգում («Տեքստ» (2020) և «Կրակ» (2022) ֆիլմերում)։

ԽՍՀՄ ժողովրդական արտիստ Օլեգ Յանկովսկի թոռը՝ Ֆիլիպ Յանկովսկու և Օքսանա Ֆանդերայի որդին։

## Կենսագրություն
Ծնվել է 1990 թվականի հոկտեմբերի 30-ին Մոսկվայում։ Հայրը դերասան և ռեժիսոր Ֆիլիպ Յանկովսկին է, մայրը՝ դերասանուհի Օքսանա Ֆանդերան։ Պապը դերասան Օլեգ Յանկովսկին է, տատիկը՝ դերասանուհի Լյուդմիլա Զորինան։ Իվանն ունի կրտսեր քույր՝ Էլիզաբեթը, որը նույնպես դերասանուհի է։

Մանուկ հասակում զբաղվել է սպորտով։ Կինոյում առաջին անգամ նկարահանվել է 10 տարեկանում՝ փոքր դեր խաղալով «Արի ինձ տեսնելու» ֆիլմում, որի համառեժիսորն էր նրա պապը՝ Օլեգ Յանկովսկին։

8-րդ դասարանից սովորել է Մոսկվայի միջազգային կինոդպրոցում, որն ավարտելուց հետո ընդունվել է Ռուսաստանի թատերական արվեստի ինստիտուտ։  Ավարտել է դերասանա-ռեժիսորական ֆակուլտետը։

Առաջին գլխավոր դերը խաղացել է 2008 թվականին Ռոման Պրեպպունովի «Ինդիգո» ֆանտաստիկ թրիլերում։

2013 թվականից համարվում է Թատերական արվեստի ստուդիայի դերասան։ Որպես հյուր արտիստ նա զբաղված է Էրմոլովայի թատրոնի ներկայացումներով։

## Անձնական կյանք
2014 թվականի վերջից հանդիպել է դերասանուհի Վերա Պանֆիլովայի՝ «Ալիսա» ռոք խմբի առաջնորդ Կոնստանտին Կինչևի դստեր հետ։ 2020 թվականին զույգը բաժանվել է։

Ամուսնացած է դերասանուհի Դիանա Պոժարսկայայի հետ։ Զույգը պաշտոնապես հաստատել է իրենց հարաբերությունները 2021 թվականի մարտին։ 2021 թվականի հունիսի 26-ին զույգը որդի է ունեցել, որին անվանել են Օլեգ։

## Ֆիլմագրություն

## Ծանոթագրություններ

Կատեգորիա:21-րդ դարի դերասաններ
Կատեգորիա:«Կինոտավրի» դափնեկիրներ
Կատեգորիա:Դերասաններ այբբենական կարգով
Կատեգորիա:Թատրոնի դերասաններ
Կատեգորիա:Ռուս դերասաններ
Կատեգորիա:Ռուսաստանի թատերական արվեստի ինստիտուտի շրջանավարտներ
Կատեգորիա:Ռուսաստանի հեռուստատեսության դերասաններ
Ti penso e cambia il mondo

***Ti penso e cambia il mondo*** (թարգմ.՝ «Մտածում եմ քո մասին, և աշխարհը փոխվում է»), իտալացի երգիչ և կինոդերասան Ադրիանո Չելենտանոյի երգը, որը թողարկվել է 2012 թվականի հունվարի 13-ին որպես նրա «*[[Facciamo finta che sia vero]]*» ալբոմի երրորդ սինգլ։

## Նկարագրություն
Երաժշտության հեղինակներն են Սթիվեն Լիպսոնը (երաժիշտ և այնպիսի արտիստների պրոդյուսեր, ինչպիսիք են Փոլ ՄաքՔարթնին, The Rolling Stones-ը և Էննի Լենոքսը) և Մատեո Սաջեզեն (աշխատել է Սելին Դիոնի հետ), տեքստի հեղինակը երգիչ Ջինո Դե Կրեշենցոն է (Պաչիֆիկո)։ Կոմպոզիցիան բալլադ է սիրո մասին, որն ի վիճակի է փոխել աշխարհայացքը։

2012 թվականի փետրվարի 18-ին Ադրիանո Չելենտանոն և Ջաննի Մորանդին կենդանի կատարել են այս երգը իտալական «Սան Ռեմո» երգի փառատոնի փակման ժամանակ։ Նույն զույգով երգը կատարվել է նաև Չելենտանոյի «*[[Rock Economy]]*» համերգի ժամանակ, որը տեղի է ունեցել 2012 թվականի հոկտեմբերին։

Երգի ներդաշնակ շրջադարձերը մասամբ փոխառված են Ֆրեդերիկ Շոպենի  № 20 նախերգանքից։ Սակայն 2012 թվականի հոկտեմբերի 15-ին Չելենտանոյի պաշտոնական կայքում հայտնվել է մի գրառում, որով բացատրվում է, որ Շոպենի ստեղծագործությունը հանրային սեփականություն է, ուստի նրանից «մեջբերումը» չի կարող դիտարկվել որպես հեղինակային իրավունքի խախտում։

## Երգացանկ
# «Ti penso e cambia il mondo» — 04:25.

## Հիթ-շքերթներ

## Ծանոթագրություններ

## Արտաքին հղումներ
* 
* Կատարում Սան Մարինոյի փառատոնում

Կատեգորիա:Ադրիանո Չելենտանոյի երգեր
Non so più cosa fare

**Non so più cosa fare**, իտալացի երգիչ և դերասան Ադրիանո Չելենտանոյի երգը «*[[Facciamo finta che sia vero]]*» ալբոմից։

## Նկարագրություն
Երգը թողարկվել է 2011 թվականի դեկտեմբերի 2-ին որպես «*Facciamo finta che sia vero*» ալբոմի երկրորդ սինգլ։ Երգը, որը գրել է իսպանացի կոմպոզիտոր Մանու Չաոն, կատարել են Ադրիանո Չելենտանոն, Ջուլիանո Սանջորջին, Ֆրանկո Բատիատոն և Լորենցո Ջովանոտին։

Ամենայն հավանականությամբ, երգը գրվել է դեռևս 2003 թվականին, քանի որ ալբոմի պաշտոնական գրքույկում այդ երգը թվագրված է հենց 2003 թվականով, սակայն թողարկվել է միայն 2011 թվականին։

Կոմպոզիցիան ունի անսովոր ռիթմիկ ընդմիջում։ Կոմպոզիցիայի մեջտեղում երաժշտությունը հանդարտվում է, որին հաջորդում է բավականին երկարատև «spoken word»-ը, որը հատված է *Rockpolitik* հեռուստատեսային շոուից, որտեղ Ադրիանո Չելենտանոն զրույցներ է ունեցել քաղաքական թեմաների շուրջ։ Այս դրվագից հետո երգը վերագտնում է իր սկզբնական բնույթը։

### Երաժշտական տեսահոլովակ
2011 թվականի դեկտեմբերի 11-ին թողարկվել է երգի երաժշտական տեսահոլովակը։ Դրա պրեմիերան տեղի է ունեցել «''Che tempo che fa''» շոուի շրջանակներում, որի հյուրն այդ երեկո Չելենտանոյի կինն էր՝ Կլաուդիա Մորին։

## Երգացանկ
# «Non so più cosa fare» — 06:31.

## Ծանոթագրություններ

## Արտաքին հղումներ
* 
* Non so più cosa fare – YouTube
* Ադրիանո Չելետանոյի պաշտոնական կայքը 
* Ալբոմի գրախոսական – *Facciamo finta che sia vero*

Կատեգորիա:Ադրիանո Չելենտանոյի երգեր
Ջեյմս Ռասել (գյուտարար)

**Ջեյմս Ռասել** (), ամերիկացի գյուտարար։

## Կենսագրություն
Ծնվել է 1931 թվականին Վիշինգտոն նահանգի Բրեմերթոն քաղաքում։ 1953 թվականին ստացել է բակալավրի ֆիզիկայի աստիճան Պորտլենդի Ռիդ քոլեջում։ Ռասելը աշխատել է Վաշինգտոնի Ռիչլենդ քաղաքի մոտակայքում գտնվող Ջեներալ էլեկտրիկ լաբորատորիայում, որտեղ նա նախագծել է մի շարք փորձարարական սարքավորումներ։ Նախագծել և կառուցել է առաջին էլեկտրոնային ճառագայթով եռակցման սարքը։ 
1965 թվականին Ռասելը աշխատել է Ռիչլենդի *Battelle Memorial* ինստիտուտի Խաղաղօվկիանոսյան հյուսիսարևմտյան ազգային լաբորատորիայում, որտեղ 1965 թվականին հորինել է օպտիկական թվային ձայնագրման և նվագարկման ընդհանուր հայեցակարգը։

2000 թվականին Ռասելը Ռիդ քոլեջի կողմից արժանացել է *Howard Vollum* մրցանակին։

2004 թվականի դրությամբ Ռասելը խորհրդատվություններ էր անում և աշխատում էր Վաշինգտոնի Բելվյու քաղաքի տնային լաբորատորիայից։

## Ծանոթագրություններ

## Արտաքին հղումներ
* James T. Russell, The Digital Compact Disc 
 
Կատեգորիա:1931 ծնունդներ
Կատեգորիա:20-րդ դարի ֆիզիկոսներ
Կատեգորիա:Ամերիկացի գյուտարարներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Տեղեկատվական տեխնոլոգիաների անձինք
Ձնեմարդը (մուլտֆիլմ, 1944)

**«Ձնեմարդը»** (), մուլտֆիլմ, որը թողարկվել է Գերմանիայում 1944 թվականին։ Այն նկարահանել է Հ. ֆոն Մյուլենդորֆի սցենարի հիման վրա անիմատոր Հանս Ֆիշերկյոզենի կողմից։

## Սյուժե
Ձյունը իջնում է Ձնեմարդի վրա, որն արթնանում է և սկսում է ձնագնդերով աճպարարություն անել։ Հետո շունը սկսում է հաչել նրա վրա։ Ձնեմարդը փախչում է շանից, հասնում է սառույցով ծածկված լճակին և սահում դրա վրայով, ապա ընկնում է ջուրը։ Նա դուրս է գալիս գրեթե հալված, բայց սայթաքում է, գլորվում է ձյունով ծածկված լանջով և նորից ստանում է իր նախկին ձևը։

Հոգնած ձնեմարդը քնում է։ Նապաստակը փորձում է ուտել նրա քիթը՝ գազարը, բայց ձնեմարդն արթնանում է և քշում նրան։ Հետո տեսնում է տուն, մտնում է ներս (այնտեղ մարդ չկա), պատին օրացույց է տեսնում և թերթում է այն։ Օրացույցում նրան հիացնում է հուլիսյան էջի նկարը։ Ձնեմարդը երազում է տեղափոխվել ամառ։ Նա մտնում է սառնարան և քնում։

Նա արթնանում է հենց հուլիսին, դուրս է գալիս տնից և վայելում հուլիսյան բնապատկերները, հոտ քաշում ծաղիկներից, խաղում բզեզների հետ։ Շուտով նա սկսում է հալվել։ Հետո Ձնեմարդը երգում է «Սա իմ սրտի ամառն է» երգը և վերածվում ջրափոսի։ Նապաստակները շրջապատում են նրան և ուտում քիթ-գազար։

## Տես Նաև
* «Ձմեռ պապը և ամառը»

## Ծանոթագրություններ

## Արտաքին հղումներ
* *Ralf Forster, Jeanpaul Goergen* - 14. Januar 1944. Zensurfreigabe von Der Schneemann, Сайт :de:Deutsches Institut für Animationsfilm

Կատեգորիա:1944 մուլտֆիլմեր
Կատեգորիա:Կարճամետրաժ մուլտֆիլմեր
Կատեգորիա:Գերմանական մուլտֆիլմեր
Կատեգորիա:Սուրբծննդյան մուլտֆիլմեր
Կատեգորիա:Գերմաներեն ֆիլմեր
Կատեգորիա:Բնօրինակում անաղբյուր հոդվածներ
Գոսպորտ

**Գոսպորտ** (), նավահանգստային քաղաք Անգլիայում՝ Հեմփշիր կոմսությունում, որի կազմում հանդիսանում է առանձին վարչական շրջան՝ բորո։ Ընկած է Անգլիայի հարավային ծովափին, այն թերակղզու վրա, որն արևմուտքից շրջանակում է ծովածոցի հակառակ կողմում գտնվող Պորտսմուտի նավահանգիստը և վերջինիս հետ լաստանավային հաղորդակցություն ունի։ Հեռավորությունը Պորտսմուտից շուրջ 3 կիլոմետր է, Վինչեստերից՝ 32,6&nbsp;կմ, Լոնդոնից՝ 108&nbsp;կմ։ Զբաղեցնում է 25,29 քառակուսի կիլոմետր տարածք։ Բնակչության թվաքանակը 2011 թվականի տվյալներով եղել է 82&nbsp;622:

## Պատմություն
Հիմնադրվել է անգլոսաքսերի ժամանակներում, անվանվել Ռոուներ (Rowner): Գոսպորտ անունով առաջին անգամ հիշատակվել է 1241 թվականի պատմական մի փաստաթղթում։ Բուռն թափով սկսել է զարգանալ XVII դարի վերջերից։ 1678 թվականի արքայական հրամանով տրվել է քաղաքային ամրությունների շինարարության մեկնարկը։

## Տնտեսություն
Քաղաքի պատմությունն ու ներկան սերտորեն կապված են նավագնացության, նավաշինության, թագավորական նավատորմի հետ։ Այստեղ բազմաթիվ ռազմանավեր են կառուցվել։ Գոսպորտը երկար տարիներ եղել է բրիտանական ստորջրյա նավատորմի հանգրվանը և միայն ատոմային սուզանավերի ի հայտ գալուց հետո է այդ դերը զիջել Ֆասլեյնին և Դևեոնպորտին։ Մինչև 2002 թվականը Գոսպորտում է գործել ստորջրյա նավագնացության դպրոցը, այստեղ են կազմակերպվել սուզանավերի հրամանատարների նախապատրասական և վերապատրաստման դասընթացները։ 

Նավաշինությունից զատ՝ քաղաքում զարգացած են էլեկտրոնիկայի, թղթի արտադրությունը, քիմիական արդյունաբերությունը։

## Տեսարժան վայրեր
Գոսպորտի հյուրերի, զբոսաշրջիկների ուշադրությունը գրավում են նորմանդական նվաճումների ժամանակների ամրությունների մնացորդները, թագավորական հոսպիտալը, ստորջրյա նավատորմի թանգարանը։ Հոսպիտալի գերեզմանատանը առանձնացված են նավաստիների եղբայրական շիրիմները, այդ թվում՝ 1808—1809 թվականներին Պորտսմուտի նավահանգստում մահացած ռուս ծովայինների եղբայրական գերեզմանը։

## Պատկերասրահ

File:Royal Naval Hospital Haslar - geograph.org.uk - 593470.jpg|
File:St Vincent's College - geograph.org.uk - 1327446.jpg|
File:Haslar Road - geograph.org.uk - 877388.jpg|
File:Gate to Clarence Yard - geograph.org.uk - 510.jpg|
File:St Clarence Yard Gate Maintenance.jpg|
File:Priddy's Hard Building 2019.jpg|
File:Fort Blockhouse 03.jpg|
File:Moat around Fort Brockhurst (1) - geograph.org.uk - 1038063.jpg|
File:Fort Grange-Gosport - geograph.org.uk - 704885.jpg|
File:Fort Rowner-Gosport - geograph.org.uk - 704877.jpg|
File:St.Georges Barracks - Gosport - geograph.org.uk - 814259.jpg|
File:Gosport Barracks geograph-4115962-by-Ben-Brooksbank.jpg|


## Անվանի անձինք
* Հենրի Ադամս — անգլիացի բնագետ
* Ռիչարդ Դոուսոն — ամերիկացի դերասան, կատակերգակ

## Քույր քաղաքներ
*  Ռուայան, Ֆրանսիա

## Կլիմա
Շրջակա այլ բնակավայրերի համեմատ Գոսպորտի կլիման ավելի մեղմ է։ Ձյուն հազվադեպ է տեղում։ Հունվարի առավելագույն միջին ջերմաստիճանը 8 C է, նվազագույն միջինը՝ 3 C: Հուլիսի առավելագույն միջին ջերմաստիճանը 21 C է, նվազագույն միջինը՝ 14 C: Երբևէ գրանցված ռեկորդային բարձր ջերմաստիճանը եղել է 32 C, ռեկորդային ցածր ջերմաստիճանը՝ -9 C:

## Ծանոթագրություններ

## Արտաքին հղումներ
* Gosport Borough Council
* 
* 
* 
* 
* Gosport Museum and Art Gallery

Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Կատեգորիա:Միացյալ Թագավորության բնակավայրեր
L’emozione non ha voce

**L’emozione non ha voce**, իտալացի երգիչ և կինոդերասան Ադրիանո Չելենտանոյի երգը իր «*[[Io non so parlar d’amore]]*» երեսունհինգերորդ ստուդիական ալբոմից։

## Նկարագրություն
1999 թվականին երգը թողարկվել է որպես «*Io non so parlar d’amore*» ալբոմի երկրորդ սինգլ։ Ալբոմի անվանումը տող է տվյալ երգի տեքստից։ Կոմպոզիցիայի հեղինակներն են կոմպոզիտոր Ջաննի Բելլան և երգահան Մոգոլը, որոնք նաև ալբոմի երգերի մեծ մասի հեղինակներն են։ Երգի հիման վրա նկարահանվել է երաժշտական տեսահոլովակ։

Ստեղծագործությունը հրատարակվել է նաև Չելենտանոյի հետագա ալբոմներում՝ «*[[Il cuore, la voce]]*» (2001), «*[[Le volte che Celentano è stato 1]]*» (2003), «*[[Unicamente Celentano]]*» (2006) և «*[[L’animale]]*» (2008)։ «*Il cuore, la voce*» ալբոմում հրապարակված տարբերակում Չելենտանոն երգը կատարում է երգիչ Բյաջո Անտոնաչիի հետ միասին։

Երգը կատարվել է նաև Չելենտանոյի կենդանի կատարմամբ որոշ հեռուստատեսային ծրագրերում, օրինակ՝ 2002 թվականին «*Uno di noi*» հաղորդման ժամանակ երգիչը կատարել է այդ երգը Ջաննի Մորանդիի հետ, իսկ 2006 թվականին՝  Ֆաբիո Ֆացիոյի «*Che tempo che fa*» շոուում։ Երգը երգվել է նաև Չելենտանոյի կողմից 2012 թվականին «*[[Rock Economy]]*» մենահամերգի ժամանակ։

## Երգացանկ

## Ծանոթագրություններ

## Արտաքին հղումներ
*  
* 
* Ադրիանո Չելենտանոյի պաշտոնական կայք 
* 

Կատեգորիա:Ադրիանո Չելենտանոյի երգեր
Il ragazzo della via Gluck

***Il ragazzo della via Gluck*** (թարգմ.՝ «Տղան Գլյուկի փողոցից»), իտալացի երգիչ և կինոդերասան Ադրիանո Չելենտանոյի երգը։

Երգի բառերը գրել են կատարողի ընկերները՝ Միքի Դել Պրետեն և Լուչիանո Բերետտան, իսկ երաժշտության հեղինակը հենց ինքը՝ Չելենտանոն է։ Երգը թողարկվել է 1966 թվականին որպես կրկնակի սինգլ (Բ կողմում՝ «Chi era lui»)։ Երգը թողարկվել է նաև համանուն ալբոմում։

## Պատմություն
1966 թվականին Ադրիանո Չելենտանոն այս ստեղծագործությամբ հանդես է եկել Սան Ռեմոյի երաժշտական փառատոնում։ Թեև երգը ոչ մի մրցանակ չի ստացել, այն թարգմանվել է քսաներկու լեզվով և ավելի քան չորս ամիս գլխավորել է իտալական հիթ-շքերթները։ Այս կոմպոզիցիան, որտեղ պատմվում է հասարակ միլանցի տղայի ճակատագրի մասին, Չելենտանոյի առաջին հասարակական-քաղաքական երգն է և առաջին երգը, որը շրջել է ամբողջ աշխարհով։ Ավելի ուշ այն ընդգրկվեց դպրոցական դասագրքերում՝ որպես բնության նկատմամբ հոգատար վերաբերմունքի կոչ։

1995 թվականին երգի համար գրվել է ռեմիքս և թողարկվել «*[[Alla corte del remix]]*» ալբոմում։

2004 թվականին Չելենտանոն ձայնագրել է այս երգը հայտնի երգչուհի Սեզարիա Էվորայի հետ համատեղ. այս տարբերակը թողարկվել է «*[[C’è sempre un motivo]]*» ալբոմում և կոչվել է «Quel casinha»։

Հետագայում երգը երգել են այնպիսի կատարողներ, ինչպիսիք են Ֆրանսուազա Արդին, Ջո Դոլանը և Ջորջո Գաբերը։

## Երգացանկ
; Կողմ «Ա»

; Կողմ «Բ»

## Ծանոթագրություններ

## Արտաքին հղումներ
* 

Կատեգորիա:Ադրիանո Չելենտանոյի երգեր
Born to Be Yours (երգ, Imagine Dragons)

«**Born to Be Yours**», նորվեգացի երաժշտական պրոդյուսեր Kygo-ի և ամերիկյան Imagine Dragons ռոք խմբի երգը։ Երգը 2018 թվականի հունիսի 15-ին որպես սինգլ թողարկել են «Sony» և «Ultra» լեյբլները։ Երգի տեքստը գրել են Դեն Ռեյնոլդսը, Ուեյն Սերմոնը, Բեն ՄաքԿին և Դեն Պլատցմանը։ Երգի պրոդյուսերը հենց Kygo-ն է։

## Պատմություն
2018 թվականի հունիսի 11-ին Kygo-ն հայտարարել է ամերիկյան Imagine Dragons խմբի հետ համագործակցության մասին՝ գրառում կատարելով Instagram-ում իր և խմբի անդամների նկարով՝ ստորագրությանը ավելացնելով երաժշտական նոտայի տեսքով էմոջի։ Հաջորդ օրը Kygo-ն հրապարակել է սինգլի շապիկը։ Հունիսի 14-ին Twitter-ում կատարողները երգից հատված են հրապարակել և հայտարարել են թողարկման ամսաթիվը։ Իր հայտարարությունում Kygo ասել է․ ««Born To Be Yours»-ը, ինձ թվում է, իմ երաժշտության կատարյալ համադրությունն է խմբի վոկալի խառը բնորոշ տարրերով։ *Dragons*-ը իմ սիրելի խմբերից մեկն է, և ինձ համար պատիվ է հնարավորություն տալ վերջապես բոլորին լսելու, թե ինչի վրա էինք մենք աշխատում»։

## Ստեղծագործություն
«Born To Be Yours»-ը ռոք երգ է, որը պարունակում է ֆոլկ երաժշտության տարրեր։ Երգը ներառում է «chill electronic beat» և ուղեկցվում է «ծափահարություններով և ակուստիկ կիթառով։ Ունկնդիրները երգի ոճը նկարագրում են որպես «Kygo-ի ֆիրմային մեղեդիների և Imagine Dragons-ի բնորոշ գործիքների միաձուլում՝ զուգորդված Դեն Ռեյնոլդսի երկնային ձայնի հետ»։

## Քննադատների արձագանք
*Your EDM*-ից Մեթյու Մեդոուն գովաբանել է երգը, անվանելով այն «սքանչելի քաղցր երգ, որը ճիշտ կետին է խփում»։ Նա ստեղծագործությունը բնութագրում է որպես «երկու արտիստների ձայների իդեալական համադրություն», ավելացնելով, որ «Kygo-ի երաժշտությունը համադրվում է ակուստիկ կիթառի լարերի և Ռեյնոլդսի ձայնի հետ»։ *Dancing Astronaut*-ից Ռայան Կաստիլիոն երգը բնութագրել է որպես «կատարյալ գեղարվեստական սիներգիայի ներկայացում ամերիկյան խմբի անսխալ վոկալ որակի և *Kygo*-ի մեղեդային արևադարձային ակորդի առաջընթացի միջև»։ Նա նշել է երգի առավել թարմացնող առանձնահատկությունը որպես Kygo-ի այլ երաժշտական ստեղծագործությունների տարրեր և վերջին հաշվով երգը համարել է «հավասարակշռված, խորապես հուզիչ և տպավորիչ սառը համագործակցությամբ»։

## Երաժշտական հոլովակ
2018 թվականի հունիսի 27-ին YouTube-ում հրապարակվել է պաշտոնական տեսահոլովակը։ Տեսանյութում գլխավոր հերոսը Սառցե մարդն է, որը կարծում է, որ համացանցում գտել է իր սերը, բայց ամեն ինչ այնպես չի ստացվում, ինչպես ինքն էր սպասում։ Այնուամենայնիվ, նա կարողանում է գտնել իր երջանկությունը։ Տեսանյութի ռեժիսորը Մեթ Իսթինն է, որը Imagine Dragons-ի համար նկարահանել է «Believer», «Whatever It Takes» և «On Top of the World» տեսահոլովակները։ Ոչ Kygo-ն, ոչ խմբի երաժիշտները տեսանյութում չեն հայտնվել։

## Թողարկում
* **Թվային բեռնում**

# "Born to Be Yours" – 3:13

## Ձայնագրության մասնակիցներ
*Tidal* կայքի տվյալներով․

* Kygo – արտադրություն
* Դեն Ռեյնոլդս – վոկալ
* Սերբան Գենեա – ամփոփում
* Ռենդի Մարիլ – մաստերինգ

## Չարթեր

### Շաբաթական չարթեր

### Տարեկան չարթեր

## Հավաստագրում

## Թողարկման պատմություն

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Կատեգորիա:Imagine Dragons երգեր
Գյուղատնտեսական կենդանիների մորթ

**Գյուղատնտեսական կենդանների մորթ**, իրականացնում են մսի կոմբինատներում, սպանդանոցներում և սպանդասանիտարական կետերում, սպանդահրապարակներում։

## Նկարագրություն
Մորթից առաջ կենդանիներին կերակրելը դադարեցնում են. խոշոր և մանր եղջերավոր անասուններին՝ սպանդից 24, խոզերին՝ 12, ճագարներին և տնային թռչուններին՝ 14–18 ժ առաջ։ Ջրումը չեն սահմանափակում, բայց դադարեցնում են սպանդից 3–4 ժ առաջ։ Սպանդից առաջ խոզերին լողացնում են (20–25&nbsp;°C ջերմաստիճանի ջրով) 5 րոպեից ոչ պակաս, խոշոր եղջերավոր կենդանիների վերջույթները լվանում։

Խոշոր եղջերավոր կենդանիների և խոզերի սպանդն իրականացվում է հիմնականում էլեկտրահարումով՝ կախովի շարժակի վրա, որից հետո կենդանին արյունազրկվում է, մաշկահանվում, ներքին օրգանները հեռացվում են, մսեղիքը լվացվում, համարակալվում, կտրատվում է։ Վերամշակվող բեկոններում խոզերի, ինչպես նաև ծխահարման մթերքներ արտադրելու համար խոզերի կաշին չեն հանում, այլ եռջրում կամ խանձում են։

Գյուղատնտեսական կենդանիների մորթի և մսեղիքի մշակման ժամանակ պահպանում են հիգիենայի և անասնաբուժասանիտարական կանոնները։

## Տես նաև
* Անասնաբուժասանիտարական հսկողություն
* Անասնաբուժասանիտարական փորձաքննություն

Կատեգորիա:Գյուղատնտեսական կենդանիներ
Կատեգորիա:Գյուղատնտեսական տերմիններ
Լեոն Կեմստաչ

**Լեոն Իլյիչ Կեմստաչ** (, ), ռուս դերասան, հայտնի է «Տղայի խոսքը։ Արյուն ասֆալտի վրա» (2023)» հեռուստասերիալում իր գլխավոր դերակատարմամբ։

## Կենսագրություն
Լեոն Կեմստաչը ծնվել է 2008 թվականի օգոստոսի 1-ին Սանկտ Պետերբուրգում։ Նրա մայրը Սանկտ Պետերբուրգում ֆիտնես ստուդիայի և բժշկական կենտրոնի սեփականատեր Լաուրա Քեմստախն է, դերասան և ռեժիսոր Անտոն Բոգդանովի կինը։ Հոր մասին ոչինչ հայտնի չէ, բացի նրա անունից և շոտլանդական արմատների առկայությունից։ Լեոն սովորել է Սանկտ Պետերբուրգի և Մոսկվայի մասնավոր դպրոցներում։ Վաղ մանկությունից սովորել է անգլերեն, դպրոցում սկսել է սովորել չինարեն, գերմաներեն և ֆրանսերեն։ 2019-2020 ուսումնական տարում դարձել է ֆրանսերեն լեզվի համառուսաստանյան օլիմպիադայի դպրոցական փուլի մրցանակակիր, իսկ ավելի ուշ՝ Դուբայի Repton School (Ռեփթըն Դպրոց)-ի աշակերտ։

Առաջին անգամ ֆիլմում նկարահանվել է՝ 2021 թվականին, Բոգդանովի «Միայն ես եմ նորմալ» ֆիլմում։ 2023 թվականին թողարկվել է «Տղայի խոսքը։ Արյուն ասֆալտի վրա» ֆիլմը, որտեղ Կեմստաչը խաղացել է դպրոցական Անդրեյի դերը, որը միացել է հանցավոր խմբավորմանը։ Հայտնի է, որ նկարահանումների ժամանակ դերասանն անցել է «ընտանեկան կրթական համակարգին»։ Գրախոսները բարձր են գնահատել նրա դերակատարումը «Տղայի խոսքը։ Արյուն ասֆալտի վրա» ֆիլմում։ ԿինոՊոիսկի գրախոս Վասիլի Կորեցկին Ռուզիլ Մինեկաևի հետ միասին Կեմստաչին անվանել է սերիալի երկու գլխավոր հայտնագործություններից մեկը։

«Տղայի խոսքի։ Այուն ասֆալտի վրա» ֆիլմի հանրաճանաչության շնորհիվ Կեմստաչը գրեթե ակնթարթորեն հայտնի է դարձել։ Ստիպված է եղել բլոգում բացատրել հանդիսատեսին, որ «պետք չէ ինչ-որ հապճեպ որոշումներ կայացնել» սերիալի առաջին դրվագների տպավորության տակ և փողոցային խմբավորումներ ստեղծել։

Հայտնի է, որ մինչև 2023 թվականի դեկտեմբերին («Տղայի խոսքը» ֆիլմի թողարկման ժամանակ) Կեմստաչը դեռ կողմնորոշված չի եղել իր ապագա մասնագիտության հարցում։

## Ֆիլմագրություն

## Ծանոթագրություններ

Կատեգորիա:Ռուս դերասաններ
Դարլինգտոն

**Դարլինգտոն** (), քաղաք Մեծ Բրիտանիայում՝ Թիզի վտակ Սքերն գետի ()  ափին, Միդլսբրոյից հարավ-արևմուտք։ Նույնանուն շրջանի (բորոյի) վարչական կենմտրոնն է, մտնում է Tees Valley անվանումով հայտնի տարածքի կազմի մեջ։

Վարչականորեն Դարլինգտոնը մտնում է Դարեմ կոմսության կազմի մեջ ( Անգլիա )։ Զբաղեցնում է 197,47 քառակուսի կիլոմետր տարածք։ Բնակչության թվաքանակը 2001 թվականին եղել է 97 838 (1951 թվականին՝ 85 հազար ), 2021 թվականին՝ 93.015։ Քաղաքում զարգացած են մեքենաշինությունը և կամրջային կառուցվածքների արտադրությունը։ Նախկինում զարգացած էր տրիկոտաժի և բրդի արդյունաբերությունը։ Դարլինգտոնը համբավվել է առաջին անգլիական երկաթգծով, որը քաղաքից հասնում էր մինչև Թիզի Սթոքթոն և բացվել է 1825 թվականի սեպտեմբերի 25-ին։ Հետագայում այդ օրը սկսեցին տոնել որպես երկաթուղային տրանսպորտի ծնունդի օր։ Դարլինգտոնով է անցնում երկրի ամենամեծ ավտոմայրուղին՝ A1-ը։

1863 - 1966 թվականներին քաղաքում գործել է Դարլինգտոնի շոգեքարշաշինական գործարանը ( ):

Քաղաքում ամենամյա գարեջրի փառատոն է անցկացվում։

Դարլինգտոնում  գործում է նույնանուն  ֆուտբոլային ակումբ, որը մասնակցում է Անգլիայի ֆուտբոլի երկրորդ խմբի առաջնությանը։

## Քույր քաղաքներ
*  Մյուլհայմ ան դեր Ռուր, Գերմանիա (1953)
*  Ամյեն, Ֆրանսիա (1973)

## Պատկերասրահ

Պատկեր:Darlo.jpg|link=Файл:Darlo.jpg|alt=Дарлингтон|Դարլինգթոն
Պատկեր:Darlington_town_centre.jpg|link=Файл:Darlington_town_centre.jpg|alt=Центр города|Քաղաքի կենտրոնում
Darlington - Blackwellgate (geograph 7379061).jpg
Darlington clock tower and market hall (geograph 6299652).jpg
St Cuthbert's Church, Darlington (geograph 6355021).jpg
Darlington - geograph.org.uk - 52377.jpg
River Skerne, Darlington (geograph 5228944).jpg
Darlington (33079934200).jpg
Tubwell Row, Darlington (geograph 5230683).jpg
Class 156 Multiple Unit at Darlington (geograph 6953576).jpg
Head of Steam Railway Museum, Darlington - geograph.org.uk - 2479495.jpg
Պատկեր:StocktonDarlingtonOpening.jpg|link=Файл:StocktonDarlingtonOpening.jpg|alt=Открытие железной дороги|Երկաթուղու բացումը


## Ծանոթագրություններ

## Արտաքին հղումներ
* www.pioneercourt.co.uk 
** Darlington Borough Council
* Statistics  about Darlington from the Office for National Statistics United Kingdom Census 2001
* Historic Postcards of Darlington
* Darlington Head of Steam Museum

Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Կումանո-Նադա

**Կումանո-Նադա** (Ճապ. 熊野灘 *կումանա-նադա*), ծով Ճապոնիայում, որը ողողում է Կիի թերակղզու (Հոնսյու կղզի) հարավ-արևելյան ափերը։

Ծովը տարածվում է հյուսիսում գտնվող Սիմա թերակղզու Դայոսակի հրվանդանից (Միե պրեֆեկտուրա) մինչև հարավում գտնվող Սիոնոմիսակի հրվանդան (Վակայամա պրեֆեկտուրա)։ Ափի երկարությունը մոտ 150 կմ է։

Ծով է թափվում առաջին կարգի Կումանո գետը, ինչպես նաև Կոձո գետը (որի վրա գտնվում է Նատի ջրվեժը),  և Ֆուրուկավան։ Կումանոյի գետաբերանից մինչև Կումանո քաղաքի Կինոմոտո թաղամաս 25 կմ հեռավորության վրա ձգվում է խճաքարերով ծածկված Սիտիրիմիհամա լողափը ափի մնացած մասը բնութագրվում է ռիասի տիպի բարձր ափով։

Կուրոսիոյի ազդեցության տակ տարածաշրջանում գերակշռում է տաք և խոնավ կլիման, այն ամենա անձրևոտն է Ճապոնիայում։ Կումանո-Նադայում զարգացած է ձկնորսությունը։

Տեղական բնությունը պահպանելու համար ափի հարավային մասը ներառվել է Յոսինո Կումանո ազգային պարկում, իսկ հյուսիսայինը ՝ Իսե Սիմա ազգային պարկում։

## Ծանոթագրություններ

## Արտաքին հղումներ
* 

Կատեգորիա:Ասիայի ծովեր
Կատեգորիա:Խաղաղ օվկիանոս
Կատեգորիա:Խաղաղ օվկիանոսի ծովեր
Կատեգորիա:Ծովեր այբբենական կարգով
Կատեգորիա:Ճապոնիայի ծովեր
Ավտոմատա

**Ավտոմատա** (), հունական դիցաբանության կերպար, Արգոս քաղաքի թագավոր Դանայոսի դուստրը և 50 դանայուհիներից մեկը։ Եգիպտացի Բուսիրիսի և Արքիտելուսի կինը։

## Դիցաբանության մեջ
thumb|280 px|Ֆերնան Սաբաթ: Դանայոսի դուստրերը: Մոտ 1900 թվական
Ավտոմատան Լիբիայի թագավոր Դանայոսի և նրա կնոջ՝ Եվրոպայի դուստրն էր։ Հոր և քույրերի հետ միասին 50-թիանոց նավով Լիբիայից փախել է Հելլադա՝ ցանկանալով փրկվել եգիպտացի զարմիկներից, որոնք ցանկանում էին ամուսնանալ դանայուհիների հետ, իսկ Դանայոսին գուշակվել էր մահ՝ իր փեսայի ձեռքից։ Եգիպտացիները Արգոսում բռնում են փախստականներին և ստիպում նրանց ամուսնանալ, Ավտոմատան դարձել է Բուսիրիսի կինը։ Սակայն հենց առաջին ամուսնական գիշերը նա սպանում է իր ամուսնուն դաշույնով կամ քորոցով, որը թաքցրել էր մազերի մեջ, նրա բոլոր քույրերը, բացի Հիպերմնեսթրայից՝ արել են նույնը իրենց ամուսինների հետ։ Նրանք հանգուցյալների գլուխները թաղել են Լեռնա գետի ափին, իսկ դիակները՝ քաղաքի պարսպի հետևում։ Դրանից հետո դանայուհիները Լեռնա լճի ջրերում մաքրագործման արարողություն են կատարել։ Նույն օրը Դանյոսը նրանց համար նոր ամուսիններ է գտել վազքի մրցույթների հաղթողներից։ Ըստ Պավսանիասի՝ Ավտոմատան դարձել է Արքիտելոսի կինը, որը Ֆտիոտիդայից Արգոս ժամանած Աքեյոսի որդին էր։

Ավտոմատան մահից հետո՝ քույրերի հետ միասին պատժվել է ամուսնու սպանության համար և ստորգետնյա թագավորությունում հավերժ ջուր է լցնում անտակ տակառի մեջ (Դանայան տակառ)։

## Ծանոթագրություններ

## Գրականություն
# 
# 
# 
# 

Կատեգորիա:Հին հունական դիցաբանության կերպարներ
Կատեգորիա:Հին հունական դիցաբանություն
Գենկայ-Նադա

**Գենկայ-Նադա** (Ճապ. 玄界灘 *գենկայ-նադա*), ծով կամ ծոց Ճապոնիայում, Կորեական նեղուցի մի մասը Իքի և Կյուսյու կղզիների միջև։

Արևելքում այն հաղորդվում է Պլես Հիբիկի-Նադայի հետ, արևմուտքում ՝ Կորեայի նեղուցով և, Իքի նեղուցով, Արևելաչինական ծովով։ Հիբիկինադայից առանձնացված է կարանոսակի հրվանդանը Ձինոսիմա կղզուն միացնող գծով։

Խորությունները հասնում են մոտ 100 մետրի, բայց մեծ մասամբ չեն գերազանցում 50-60 մ-ը։

Կարասու ծովածոցը և Հակատա-Վանի ծովածոցը մտնում են Գենկայ-Նադո հարավային ափ։ Առաջին կարգի Մացուուրա գետը թափվում է ծով, ինչպես նաև Մարոնի, Թաթար, Սուե և պատիժ գետերը։

## Ծանոթագրություններ

## Արտաքին հղումներ
* 
* 
* 
* 玄界灘ベース／九州の釣り

Կատեգորիա:Ջրային մարմիններ
Ամակուսա-Նադա

**Ամակուսա-Նադա** (Ճապ. 天草灘 *ամակուսա-նադա*), ծով (ծոց) Արևելաչինական ծովի կազմում, որը գտնվում է Ճապոնիայում Կյուսյու կղզու մոտ (Կումամոտո և Նագասակի պրեֆեկտուրաներ), Ամակուսա (Ամակուսա-Շիմոջիմա) կղզիներից արևելք)։

Հյուսիսում ծովը սահմանափակվում է Գոտո կղզիներով մինչև Նոմո  (Նագասակի թերակղզի), հարավում ՝ Կուրոնոսետո (黒ノ瀬戸) և Նագասիմա (長島海峡) նեղուցներով)։ Հաղորդվում է Պլես գոտո-Նադայի հետ։

Ծովը բնութագրվում է ուժեղ հոսանքներով, այն հաճախ բուռն է։ Ամակուսանադայում ազդում է տաք Ցուսիմայի հոսանքի ազդեցությունը, ինչի պատճառով այնտեղ հանդիպում են սկումբրիա, ստավրիդ, իվասի, կորիֆեն և կաղամար։

## Ծանոթագրություններ

Կատեգորիա:Ասիայի ծովեր
Կատեգորիա:Արևելաչինական ծով
Կատեգորիա:Ծովեր այբբենական կարգով
Կատեգորիա:Ճապոնիայի ծովեր
Կատեգորիա:Ճապոնիայի ջրային մարմիններ
Իթոն

**Իթոն** (.  ), քաղաք Անգլիայում՝ Բերքշիր կոմսությունում, Թեմզա գետի ափին, Վինձոր քաղաքի դիմաց, որի հետ կապված է Վինձորյան կամրջով։ Համարվում է քաղաքացիական ծուխ, որի մեջ ներառվում է նաև Իթոն Ուիք գյուղը։ 2011 թվականին անցկացված մարդահամարի տվյալներով բնակչության թվաքանակը եղել է 4.692: 1972 թվականին ընդունված տեղական կառավարման մասին օրենքի համաձայն՝ Բաքինգեմշիր պատմական կոմսության սահմաններում 1974 թվականից Բերքշիրի վարչական տարածքի մաս է կազմել։ 1998 թվականից մտել է Վինձորի և Մեյդենհեդի թագավորական բորոյի (շրջանի) կազմի մեջ՝ որպես ունիտար միավոր։ Իթոնը առավելապես համբավվել է իր նշանավոր քոլեջով, որտեղ ուսանել են բազմաթիվ անվանի մարդիկ, նրանց թվում՝ արքյազններ Ուիլյամն ու Հարրին։

Քաղաքի «Օլդ Իթոնիանս» ֆուտբոլային թիմը 19-րդ դարում երկու անգամ նվաճել է Անգլիայի գավաթը։

Իթոնում է գործում կարապների փրկության նպատակով հիմնադրված բարեգործական հնագույն կազմակերպությունը, որն առաջին հերթին զբաղվում է Թեմզայի, նրա հովտի ու շրջակա տարածքների վիրավորված կան հիվանդացած կարապների բուժումը ապահովելու աշխատանքներով։ Այդ կազմակերպության հովանավորներն են Ջորջ Մայքլը և Մայքլ Փարքինսոնը։

## Պատկերասրահ

Eton High Street - geograph.org.uk - 1920825.jpg|Հայ Սթրիթը
Eton Thames.jpg|Քաղաքի առափնյան
Eton College front 4.jpg|Իթոնի քոլեջի շենքի ճակտոնը


## Տես նաև
Իթոնի քոլեջ

## Ծանոթագրություններ

## Արտաքին հղումներ
* Eton Town Council

Կատեգորիա:Անգլիայի քաղաքներ
Կատեգորիա:Առափնյա բնակավայրեր
Կատեգորիա:Միացյալ Թագավորության բնակավայրեր
Հյուգա-Նադա

**Հյուգա-Նադա** (Ճապ. 日向灘 *հյուգա-նադա*), Խաղաղ օվկիանոսի (Ֆիլիպինյան ծով) կազմում գտնվող ծով, որը ընկած է Կյուսյուի արևելյան ափին (Միյաձակի պրեֆեկտուրա)։

## Նկարագրություն
Կուրոսիոյի տաք հոսանքը անցնում է Հյուգա-Նադայի միջով, բացի այդ, կա ափամերձ հոսանք, որը հոսում է դեպի հարավ։

Ծովի հյուսիսային մասը բնութագրվում է ռիասի տիպի ափերով, հարավայինը ՝ ժայռոտ բարձր ափով, կենտրոնական մասում կան ավազոտ լողափեր։ Մայրցամաքային շելֆը ունի 20-30 կմ լայնություն։

Երկու ափամերձ գոտիներ ծովի ջրեր 101 կմ² և 203 կմ² համարվում են էկոլոգիապես կամ կենսաբանորեն կարևոր ծովային տարածքներ  (生物多様性の観点から重要度の高い海域), բնութագրվում են բարձր կենսաբազմազանությամբ և պաշտպանված են որպես Caretta caretta ծովային կրիաների բնադրավայր և որպես ռիասի տիպի Բնորոշ ափ։

Հյուգա-Նադայի տարածքում հաճախակի երկրաշարժեր են տեղի ունենում, 6,6 բալ ուժգնությամբ հերթական երկրաշարժը տեղի է ունեցել 2022 թվականի հունվարի 22-ին։

Առաջին կարգի գետերը ՝ Գոկասե, Օեդո և Օմարու, հոսում են Հյուգա-Նադա։

## Ծանոթագրություններ

Կատեգորիա:Խաղաղ օվկիանոս
Կատեգորիա:Խաղաղ օվկիանոսի ծովեր
Կատեգորիա:Ծովեր այբբենական կարգով
Կատեգորիա:Կյուսյու տարածաշրջան
Կատեգորիա:Ճապոնիայի ծովեր
Իկարոսի ծով

**Իկարոսի ծով** (, ), Եգեյան ծովի հարավ-արևելյան հատվածը Իկարիա կղզու շրջակայքում ՝ Դորիսի, Կարիայի և Իոնիայի ափերի երկայնքով։ Անվանվել է հին հունական առասպելների հերոս Իկարոսի անունով։

## Անվան ծագումը
Իկարոսի ծովի անունը կապված է հին հունական դիցաբանության և Իկարոսի ՝ Դեդալոսի որդու և ստրուկ Նավկրատայի լեգենդի հետ։ Իկարուսը հայտնի է իր սարսափելի մահով։ Երբ հայրը նրան մոմով ամրացված թռչնի փետուրներից թևեր տվեց Կրետե կղզուց փախչելու համար, նա հրամայեց իր որդուն թռչել Եգեյան ծովի վրայով ցածր բարձրության վրա։ Հորը չլսելով ՝ Իկարոսը բարձր բարձրացավ, և արևը հալեցրեց նրա թևերի մոմը. նա մահացավ ՝ ընկնելով ծովը, որը կոչեցին Իկարոսի անունով։

## Ծանոթագրություններ

Կատեգորիա:Ատլանտյան օվկիանոսի ծովեր
Կատեգորիա:Եգեյան ծով
Կատեգորիա:Եվրոպայի ծովեր
Կատեգորիա:Թուրքիայի ծովեր
Կատեգորիա:Ծովեր այբբենական կարգով
Կատեգորիա:Հունաստանի աշխարհագրություն
Կատեգորիա:Հունաստանի ծովեր
Կատեգորիա:Հունաստանի ջրային մարմիններ
Կատեգորիա:Մարդկանց անունով կոչված ծովեր
Կատեգորիա:Միջերկրական ծով
Կատեգորիա:Միջերկրական ծովի ծովեր
ՀԽՍՀ պետական մրցանակ

**ՀԽՍՀ պետական մրցանակ**, Հայաստանի Խորհրդային Սոցիալիստական Հանրապետության պետական մրցանակ, որը շնորհվել է երկու տարին մեկ անգամ։

## Պատմություն
Խորհրդային Սոցիալիստական Հանրապետությունների Միությունում, որի կազմում էր ՀԽՍՀ-ն ամենամյա պետական մրցանակ է սահմանել 1966 թվականից, որը սահմանվել է Խորհրդային Միության կոմունիստական կուսակցության Կենտրոնական կոմիտեի և ԽՍՀՄ Մինիստրների խորհրդի կողմից։ ԽՍՀՄ Պետական մրցանակը համարվել է 1941-1954 թվականներին շնորհվող Ստալինյան մրցանակի իրավահաջորդը և քաղաքական նկատառումներից ելնելով, նույնպես համարվել է «պետական»։

ՀԽՍՀ պետական մրցանակներ սահմանվել են ՀԿԿ Կենտկոմի և ՀԽՍՀ Մինիստրների խորհրդի որոշմամբ։ Պետական մրցանակը հանձնել է  ՀԽՍՀ Գերագույն խորհուրդը։ Գիտության և տեխնիկայի բնագավառում պետական մրցանակների կանոնադրությունը հաստատվել է 1969 թվականի նոյեմբերի 18-ին, գրականության, արվեստի, ճարտարապետության և քաղաքաշինության բնագավառներինը՝ 1974 թվականի սեպտեմբերի 9-ին, բարձրագույն ուսումնական հաստատությունների և հանրակրթական դպրոցների դասագրքերի համար՝ 1972 թվականի փետրվարի 9-ին, սոցիալիստական մրցության առաջավորների համար՝ 1977 թվականի օգոստոսի 8-ին։ ՀԽՍՀ պետական մրցանակների արժանացածներին շնորհվել է «Հայկական ԽՍՀ պետական մրցանակի դափնեկիր» կոչումը, հանձնվել է դիպլոմ և պատվո նշան, որի վրա նշված է եղել շնորհման տարեթիվը։ ՀԽՍՀ պետական մրցանակները շնորհվել են երկու տարին մեկ անգամ, մինչև 9 մրցանակ գրականության, արվեստի, ճարտարապետության և քաղաքաշինության բնագավառում, մինչև 16 մրցանակ (8-ը՝ բանվորների, 8-ը կոլտնտեսության առաջավորների համար) սոցիալիստական մրցության բնագավառում, մինչև 2 մրցանակ բարձրագույն ուսումնական հաստատությունների և հանրակրթական դպրոցների դասագրքերի համար։ Յուրաքանչյուր մրցանակի չափը 2500 ռուբլի էր։ ՀԽՍՀ–ում, որպես կանոն, նույն անձին երկրորդ անգամ պետական մրցանակ չի շնորհվել։ ՀԿԿ Կենտկոմի և ՀԽՍՀ Մինիստրների խորհրդի որոշումը ՀԽՍՀ պետական մրցանակների շնորհման մասին հրապարակվում էր մամուլում՝ Հայաստանում խորհրդային կարգերի հաստատման տարեդարձի օրը։

## Կրկնակի դափնեկիրներ
* Ֆրունզե Դովլաթյան - 1967, 1971

## Ծանոթագրություններ

Կատեգորիա:ՀԽՍՀ Պետական մրցանակներ